ZAPISNIK
17. sjednice Vijeća Mjesnog odbora Miroševec,
održane 26. listopada 2026.
u objektu mjesne samouprave Miroševec, Miroševečka c. 131
s početkom u 20,30 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović
Predsjedava: Krešimir Huzek, predsjednik Vijeća
Zapisnik vodi: Krešimir Huzek
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.
Predsjednik daje na verifikaciju zapisnik 16. sjednice.
Vijeće jednoglasno prihvaća tekst zapisnika 16. sjednice Vijeća održane dana 21. rujna 2026.
Na prijedlog predsjednika, Vijeće jednoglasno prihvaća i utvrđuje

DNEVNI RED
1. Zaključak o prijedlogu za postavljanje prometnog ogledala i uspornika prometa na Miroševečkoj cesti kod kbr. 79 – donošenje zaključka;
2. Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
3. Pitanja, prijedlozi i obavijesti.

Ad. 1. Zaključak o prijedlogu za postavljanje prometnog ogledala i uspornika prometa na Miroševečkoj cesti kod kbr. 79 – donošenje zaključka;
Predsjednik Vijeća otvara raspravu o prijedlogu za postavljanje prometnog ogledala i uspornika prometa na Miroševečkoj cesti kod kućnog broja 79. Tijekom rasprave istaknuto je kako je zahtjev za postavljanje prometnog ogledala na navedenoj lokaciji već ranije upućen nadležnim službama.
Vijeće razmatra mogućnost postavljanja uspornika prometa, pri čemu je izraženo mišljenje kako bi postavljanje kamera za nadzor brzine kretanja vozila predstavljalo učinkovitije i dugoročnije rješenje za povećanje sigurnosti svih sudionika u prometu.
Nakon provedene rasprave, Vijeće jednoglasno donosi
ZAKLJUČAK
1. Vijeće Mjesnog odbora Miroševec podržava prijedlog za postavljanje prometnog ogledala na Miroševečkoj cesti nasuprot kućnog broja 79, radi sigurnosti svih sudionika u prometu i lakšeg uključivanja u promet.
2. Vijeće predlaže nadležnim službama da razmotre mogućnost postavljanja kamera za nadzor brzine kretanja vozila na gore navedenoj dionici Miroševečke ceste, s ciljem povećanja prometne sigurnosti i učinkovitijeg nadzora poštivanja prometnih propisa.

Ad. 2. Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
Predsjednik Vijeća otvara raspravu o prijedlogu kandidata za suce porotnike za mladež Županijskog suda u Zagrebu. Tijekom rasprave utvrđeno je kako Vijeće Mjesnog odbora Miroševec nema kandidata koje bi predložilo za imenovanje na navedenu dužnost.
Nakon provedene rasprave, Vijeće jednoglasno donosi
ZAKLJUČAK
Vijeće nema prijedlog osobe za suca porotnika za mladež Županijskog suda u Zagrebu.

Ad. 3. Pitanja, prijedlozi i obavijesti
Predsjednik Vijeća Krešimir Huzek izvijestio je nazočne članove Vijeća o trenutačnom statusu postupka prenamjene dijela trase nekadašnje željezničke pruge na području Mjesnog odbora Miroševec u put, kao i o dosad poduzetim aktivnostima i upućenim zahtjevima nadležnim gradskim službama.
Također je upoznao članove Vijeća sa statusom zahtjeva za košnju i održavanje predmetnog dijela trase, koji je u vlasništvu Grada Zagreba, te s dosadašnjom komunikacijom s nadležnim gradskim tijelima. Predsjednik je istaknuo kako Vijeće nastavlja pratiti postupanje nadležnih službi.
Nadalje, predsjednik Vijeća izvijestio je članicu Vijeća Sanju Kelčec-Ključarić o zaprimljenom očitovanju komunalnog redarstva vezano uz ranije prijavljenu lokaciju na kojoj se nalazi autootpad na području Mjesnog odbora Miroševec. Prema očitovanju nadležnih komunalnih redara, obavljenim nadzorom nisu utvrđene nepravilnosti iz njihove nadležnosti. Navodi se kako se predmetna djelatnost odvija na privatnom zemljištu te nema utjecaja na javnu površinu.
Predsjednik Vijeća dodatno je obavijestio članove Vijeća kako je nadležnim službama upućen upit vezan uz vodovodnu infrastrukturu u ulici Čepini. Do održavanja sjednice odgovor nadležnih službi nije zaprimljen.
Potpredsjednik Vijeća Danijel Folnegović iznio je prijedlog organizacije prigodnog blagdanskog događanja za najmlađe stanovnike Mjesnog odbora Miroševec, koje bi uključivalo fotografiranje djece s Djedom Božićnjakom ispred prostorija mjesne samouprave. Prijedlog je iznesen članovima Vijeća na razmatranje.
Završeno u 21,30 sati
KLASA: 024-08/26-003/2199
URBROJ: 25113-11-6/017-26-2
U Zagrebu, 26. listopada 2026.
Predsjednik Vijeća Mjesnog odbora Miroševec
Krešimir Huzek

